
Atkinson-ciklusú motor dinamikai vizsgálata

 
Kulcsszavak: Atkinson-motor
kinematikai viselkedés, tömegerők
     Napjaink társadalmi és gazdasági igényei – mint a környezettudatos és energiahatékony működés – , valamint a technika fejlődése újra és újra felvetik a korábban feledésbe merült műszaki megoldások újragondolását. Ilyen műszaki megoldás az Atkinsonról elnevezett, változó lökethosszú motor, mely a belső égésű motorok között egyedülálló.

     A dolgozat rövid történeti áttekintés után tárgyalja az Atkinson-ciklus mechanikai sajátosságait, továbbá a modellezését. Célul tűztem ki az Atkinson motor – mint mechanizmus – mozgásállapotának feltárását, a sebesség és gyorsulásállapot általános analitikus leírását, a gyorsulásállapotból származtatható inerciahatások részletes feltérképezését. Vizsgálatom tárgyát képezte továbbá az Atkinson-ciklus hatásfoka, főképp a termikus hatásfok részletes vizsgálata a lökethossz változtatásának függvényében.

     Másrészről, szükséges volt meghatározni a ciklus előnyein kívül a hátrányait is. Ehhez felírásra kerültek a rendszer mátrix mozgásegyenletei, az egyes tagok kapcsolatát jellemző transzformációs mátrixok, a sebesség és gyorsulásállapotot leíró mátrixegyenletekben. Ezek numerikus megoldásával a teljes ciklusra vonatkozó általános megoldás született. Ennek ismeretében vizsgálom a fellépő inercia hatásokat az idő függvényében a fordulatszám változtatásával.

     Ahhoz, hogy számszerű különbséget kapjunk az Atkinson-motor és a hagyományos motorok között, egy végeselem modell került felállításra. Ezzel képes voltam meghatározni minden csapágyon minden reakcióerőt az idő függvényében, így adódtak a súrlódó nyomatékok és azok munkái minden csuklópontban. Ezáltal számszerűsíthetővé vállt a különbség.

     A befejező összegzi és értékeli a vizsgálat eredményeit, meghatározza a további kutatás lehetőségeit.



